Document ID: /roh_data/filtered/fineweb-2-filterrobots_roh.jsonl.gz/14025

Cunquai haja la Weinstein Company cuntrafatg pliras giadas al dretg, hai num en l'accusa ch'è vegnida inoltrada la dumengia a Manhattan. Il procuratur general Eric Schneiderman ha ditg, che mintga vendita da l'interpresa stoppia segirar «che las unfrendas vegnan indemnisadas» e collavuraturs vegnian protegids.
Renfatschas da collavuraturs
Il plant è vegnì inoltrà al tribunal suprem dal district New York. Il plant cuntegn novas reproschas cunter Weinstein. Al cussegl d'administraziun ed a la direcziun vegn renfatschà, da betg avair protegì ils collavuraturs da mulestas e discriminaziuns. En las novas inculpaziuns vegnan citadas smanatschas che Weinstein ha fatg vers collavuratura e collavuraturs. Tranter auter duai el avair ditg: «Jau maz tai», «Jau maz tia famiglia», «Ti na sas betg tge ch'jau poss far».
L'interpresa aveva relaschà Harvey Weinstein suenter che las renfatschas davart abus sexual eran vegnidas a la glisch. Il mogul da film dementescha fin oz d'avair fatg abus sexual.
RR novitads 06:00